**ANEXA 4 - Acord de asociere pentru elaborarea, implementarea, monitorizarea, *după caz*, a Strategiei Integrate de Dezvoltare Urbană şi a Planului de Mobilitate Urbană Durabilă**

**-Model orientativ-**

[**Acordul de asociere se va completa în mod obligatoriu doar în situaţia în care este selectată opţiunea de realizare a Strategiei Integrate de Dezvoltare Urbană/Planului de Mobilitate Urbană Durabilă, după caz, la nivelul municipiului reședință de județ şi a zonei funcționale** **urbane formată în jurul acestuia, constituind o alternativă la crearea unei Asociaţii de dezvoltare intercomunitară la nivelul acestor unităţi administrativ-teritoriale, dar se poate utiliza şi în situaţia în care Strategia Integrată de Dezvoltare Urbană/Planul de Mobilitate Urbană Durabilă se elaborează, implementează, monitorizează în parteneriat cu alte UAT/instituţii, după caz.**

**Scopul acordului de asociere constă în consemnarea exprimării voinţei părţilor semnatare de a se asocia si de a colabora în vederea elaborării, implementării, monitorizării, după caz, în comun a documentelor strategice pe baza cărora se va acorda finanţare în cadrul Axei prioritare 4 a Programului Operaţional Regional 2014-2020, respectiv a Strategiei Integrate de Dezvoltare Urbană şi/sau a Planului de Mobilitate Urbană Durabilă, precum şi a proiectelor care derivă din acestea.**

**În situaţia în care la nivel local nu a fost identificată o zonă funcțională urbană în jurul municipiului reședință de județ, se poate utiliza, cu titlul de recomandare și cu respectarea condițiilor din DCI, teritoriul înscris în zonele funcționale urbane prezentate pentru fiecare municipiu reședință de județ în Anexa 3 la prezentul DCI.]**

**Art. 1. Părţile**

1. Unitatea administrativ-teritorială [municipiu reşedinţă de judeţ] <denumire unitate administrativ-teritorială >, având sediul în str. <…>, nr.<…>, <localitatea>, <judeţul>, cod poştal <………>, România, cod de înregistrare fiscală <……….>, reprezentată legal de dl/d-na <prenume, nume>, având funcţia de primar, identificat prin B.I / C.I seria <.....> nr. <...........>, CNP <................>, în calitate de **lider al asocierii,**
2. Unitatea administrativ-teritorială <denumire unitate administrativ-teritorială>, având sediul în str. <…>, nr.<…>, <localitatea>, <judeţul>, cod poştal <………>, România, cod de înregistrare fiscală <……….>, reprezentată legal de dl/d-na <prenume, nume>, având funcţia de [primar/presedinte Consiliu Judetean], identificat prin B.I / C.I seria <.....> nr. <...........>, CNP <................>, în calitate de **membru al asocierii 1**,

....

n. ....<denumire >, având sediul în str. <…>, nr.<…>, <localitatea>, <judeţul>, cod poştal <………>, România, cod de înregistrare fiscală <……….>, reprezentată legal de dl/d-na <prenume, nume>, având funcţia de [], identificat prin B.I / C.I seria <.....> nr. <...........>, CNP <................>, în calitate de **membru al asocierii n**,

au convenit următoarele:

**Art. 2. Obiectul**

1. Obiectul acestei asocieri este de a stabili drepturile şi obligaţiile părţilor, precum şi responsabilităţile ce le revin în realizarea activităţilor aferente elaborării, implementării sau monitorizării în comun a Strategiei Integrate de Dezvoltare Urbană/Planului de Mobilitate Urbană Durabilă. Strategia Integrată de Dezvoltare Urbană şi Planul de Mobilitate Urbană Durabilă reprezintă documentele strategice pe baza cărora se va acorda finanţare în cadrul Axei Prioritare 4 - *Sprijinirea dezvoltării urbane durabile* din cadrul Programului Operaţional Regional 2014-2020.

**Art. 3. Principiile de bună practică**

1. Toţi membrii asocierii trebuie să contribuie, conform art. 4, la realizarea activităţilor aferente elaborării, implementării, monitorizării în comun a Strategiei Integrate de Dezvoltare Urbană/ Planului de Mobilitate Urbană Durabilă, aşa cum este definit în cadrul acestui Acord de asociere.
2. Părţile trebuie să se consulte în mod regulat şi să se informeze reciproc asupra tuturor aspectelor privind evoluţia activităţilor pentru care s-au asociat.
3. Toţi membrii trebuie să implementeze activităţile cu respectarea standardelor profesionale şi de etică.

**Art. 4. Roluri şi responsabilităţi în implementarea acordului**

1. Rolurile şi responsabilităţile membrilor asocierii în elaborarea, implementarea şi monitorizarea Strategiei Integrate de Dezvoltare Urbană/Planului de Mobilitate Urbană Durabilă vor fi descrise în tabelul de mai jos, făcându-se referire la toate activităţile/sub-activităţile aflate în responsabilitatea fiecăruia dintre membrilor asocierii, precum şi, dacă e cazul, la contribuţia financiară corespunzătoare pentru realizarea acestora.

|  |  |
| --- | --- |
| **Organizaţia** | **Roluri şi responsabilităţi** |
| Liderul asocierii – municipiul  Reşedinţă de judeţ | *Se vor descrie activităţile principale*  *pe care fiecare membru trebuie să le realizeze* |
| Membru al asocierii 1 |  |
| Membru al asocierii n |  |

**Art. 5. Perioada de valabilitate a acordului**

Perioada de valabilitate a acordului este cuprinsă între zz/ll/aaaa şi zz/ll/aaaa[[1]](#footnote-1).

**Art. 6. Drepturile şi obligaţiile membrilor asocierii**

**Drepturile membrilor asocierii**

1. Liderul asocierii, respectiv municipiul reşedinţă de judeţ, are dreptul de a solicita şi de a primi de la ceilalţi membri orice informaţii, date, documente, legate de şi necesare derulării procesului de elaborare, implementare şi monitorizare a Strategiei Integrate de Dezvoltare Urbană/Planului de Mobilitate Urbană Durabilă, precum şi, de a răspunde în numele asocierii la solicitările Agenţiei pentru Dezvoltare Regională/Autorităţii de Management pentru POR referitoare la acest documente strategice.
2. Membrii asocierii au dreptul de a fi informaţi cu regularitate de către liderul asocierii cu privire la progresului înregistrat în derularea etapelor de elaborare, implementarea şi monitorizarea a Strategiei Integrate de Dezvoltare Urbană /Planului de Mobilitate Urbană Durabilă.
3. Membrii asocierii au dreptul să stabilească de comun acord posibilitatea depunerii şi implementării în parteneriat a unor Cereri de finanţare prin fonduri ESI sau prin alte surse de finanţare *[se poate detalia]*.
4. Membrii asocierii au dreptul de a stabili de principiu alocarea financiară pentru depunerea în parteneriat a unor Cereri de finanţare prin fonduri ESI sau prin alte surse de finanţare. [*se poate detalia*].

**Obligaţiile membrilor asocierii**

1. Fiecare membru al asocierii îi va consulta şi informa pe ceilalţi membri cu regularitate despre progresul înregistrat în derularea etapelor de elaborare, implementare, monitorizare a Strategiei Integrate de Dezvoltare Urbană/Planului de Mobilitate Urbană Durabilă, după caz.
2. Toţi membrii au obligaţia ca, în funcţie de responsabilităţile ce le revin, să depună toate eforturile ca, după aprobarea Strategiei Integrate de Dezvoltare Urbană/ Planului de Mobilitate Urbană Durabilă, implementarea calendarului de activităţi al acesteia să fie realizată în calendarul agreat.

##### Fiecare membru al asocierii va desemna cel puţin o persoană care va facilita implementarea prezentului acord.

##### Părţile convin să păstreze informaţiile primite în confidenţialitate şi sunt de acord să prevină orice utilizare sau divulgare neautorizată a unor astfel de informaţii. Părţile înţeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de asociere.

**Art. 7. Amendamente la Acordul de asociere**

1. Pe durata de valabilitate a Acordului de asociere, părţile vor avea dreptul să convină în scris asupra modificării anumitor clauze din prezentul document, fără însă a aduce atingere obiectului stabilit iniţial.
2. Orice modificare a prezentului acord va fi valabilă numai atunci când este convenită de toate părţile.

**Art. 8. Notificări**

1. Orice comunicare între membri în legatură cu prezentul Acord se va face în scris.
2. Orice document scris trebuie înregistrat atât la transmitere cât şi la primire.
3. Comunicările între părţi care nu se referă la date şi informaţii confidenţiale se vor face de asemenea prin telefon, telegramă, telex, fax sau e-mail, cu condiţia ca primirea comunicării să fie confirmată în scris.

**Art. 9. Dispoziţii finale**

1. Orice modificare a prezentului acord va fi valabilă numai atunci când este convenită de toate părţile.
2. Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.
3. Părţile sunt de acord că prezentul acord este guvernat de legea română.

Întocmit în număr de xexemplare, în limba română, câte unul pentru fiecare membru asociat în parte, precum şi un exemplar original ce va fi depus odată cu Strategia Integrată de Dezvoltare Urbană/ Planul de Mobilitate Urbană Durabilă la Agenţia pentru Dezvoltare Regională, dacă este cazul.

Semnături

|  |  |  |  |
| --- | --- | --- | --- |
| Liderul asocierii | *Numele, prenumele şi funcţia reprezentantului legal al organizaţiei* | *Semnătura* | *Data semnării* |
| Membru al asocierii 1 | *Numele, prenumele şi funcţia reprezentantului legal al organizaţiei* | *Semnătura* | *Data semnării* |
| Membru al asocierii n | *Numele, prenumele şi funcţia reprezentantului legal al organizaţiei* | *Semnătura* | *Data semnării* |

1. Perioada de valabilitate a acordului îşi poate înceta valabilitatea la data la care Contractele de Finanțare aferente proiectelor din portofoliul Strategiei Integrate de Dezvoltare Urbană/Planului de Mobilitate Urbană Durabilă își încetează valabilitatea. [↑](#footnote-ref-1)